Heuwels en hul fantastiese klanke bestyg die berg by Taalmonument - Bloss Magazine
January 17, 2018 by Zander de Beer
So 2017 skop af met baie lekker entertainment! Hier is 'n bietjie nuus van Heuwels Fantasties, volgens hulle mediavrystelling:
"Die immergewilde Die Heuwels Fantasties bestyg weereens die Paarlberg vanjaar vir nóg 'n witwarm piekniekkonsert by die Taalmonument, dié keer op Saterdag, 24 Maart, in die Tuinteater. Of jy nou 'n geharde aanhanger is of nog nooit die plesier van hul lewendige klanke ervaar het nie, is hierdie geleentheid beslis nie te versmaai nie. Boonop is dit die laaste konsert van hierdie somerseisoen en ten gunste van die Laat ons Lees!-geletterheidsprojek vir kinders.
Kaartjies, wat gereeld uitverkoop word, is vooraf beskikbaar by Computicket en die Taalmonument teen R140 vir volwassenes, R130 vir studente en R70 vir kinders onder 13 jaar. Bring 'n kombers of kussing en warm klere saam. Veilige parkering is beskikbaar en toegang word beheer. Helaas word geen honde of vure toegelaat nie."